Na temelju članka 58. Zakona o odgoju i obrazovanju u osnovnoj i srednjoj Školi (NN 87/08, 86/09, 92/10,, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23), te članka 44. Statuta Osnovne škole, a nakon provedene rasprave na Učiteljskom vijeću, Vijeću učenika i Vijeću roditelja , a na prijedlog ravnatelja, Školski odbor Osnovne škole Jagode Truhelke na sjednici održanoj dana 8. travnja 2024. donio je

**PRAVILNIK O IZMJENAMA I DOPUNAMA**

 **PRAVILNIKA O KUĆNOM REDU**

 Članak 1.

Pravilnik o kućnom redu Osnovne škole Jagode Truhelke, Osijek od 16. veljače 2016. (KLASA: 003-05/15-01/01 URBROJ: 2158-16-08-16-1) mijenja se i dopunjuje kako slijedi:

U članku 23. iza riječi *odnosno* briše se tekst „osam satni radni dan“ i dodaje tekst koji glasi:

„koji rade najmanje 6 sati dnevno.“

 Članak 2.

U članku 26. stavku 2. briše se tekst :

„ Izvješće o privremenoj nesposobnosti za rad radnik treba dostaviti u tajništvo škole najkasnije do zadnjeg dana u mjesecu (za mjesec u kojem je bolovanje nastupilo).“

 Članak 3.

Članak 33. mijenja se i glasi:

„S ciljem neometanog odvijanja nastave i drugih oblika odgojno-obrazovnoga rada, mobilni telefoni i drugi tehnički uređaji za komunikaciju (pametni satovi, narukvice, tableti, slušalice i sl.) moraju biti isključeni i spremljeni isključivo u učeničkim torbama ili ormarićima.“

 Članak 4.

U članku 34. iza stavka 1. dodaje se stavak 2. koji glasi:

„ Odredbe iz stavka 1. ovog članka ne odnose se na učenike koji moraju koristiti tehničke uređaje za komunikaciju u zdravstvene svrhe uz liječničku dokumentaciju. Navedeni učenici smiju imati tehnički uređaj za komunikaciju u blizini sebe, no ne smiju ga koristiti u druge svrhe (npr. igranje igrica, pozivi, pisanje poruka).“

Dosadašnji stavak 2. postaje stavak 3.

 Članak 5.

U članku 36. iza riječi „uređaje“ dodaju se riječi „za komunikaciju“.

 Članak 6.

U članku 37. stavak 1. mijenja se i glasi:

„ U slučaju kršenja članaka 33. i 34. ovog Pravilnika, učitelji i stručni suradnici imaju pravo privremeno zadržati mobilni telefon ili drugi tehnički uređaj za komunikaciju do kraja dana i obavijestiti roditelja da preuzme uređaj u stručnoj službi“.

Iza stavka 1. dodaje se stavak 2. koji glasi:

„Kršenje članaka 33. i 34. rezultirat će upisom u bilješku SRO u e-Dnevniku.“

Dosadašnji stavak 2. postaje stavak 3.

 Članak 7.

U članku 52. brišu se stavci 1, 2, 3, 4. i 5.

Dosadašnji stavak 6. postaje stavak 1.

Dosadašnji stavak 7. postaje stavak 2. U istom podstavku brišu se riječi „“Bilježnicu razrednog odjela“ i dodaje tekst „SRO u e-Dnevniku“.

 Članak 8.

U članku 63. stavku 1. podstavak 14. mijenja se i glasi:

„isključiti mobilni telefon i drugi tehnički uređaj za komunikaciju prije ulaska u školsku zgradu“

 Članak 9.

Članak 88. mijenja se i glasi:

„Izostanak učenika s nastave u trajanju duljem od tri radna dana obavezno je opravdati dostavljanjem liječničke potvrde ili odgovarajuće potvrde nadležne institucije, ustanove ili druge fizičke osobe ili pravne osobe u roku kod pet (5) dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

* Za izostanak tijekom nastavnog dana, na usmeni li pisani zahtjev učitelju neposredno prije početka nastave
* Za izostanak do tri (pojedinačna ili uzastopna) radna dana uz usmeni ili pisani zahtjev najkasnije jedan dan prije izostanka
* Za izostanak do sedam (uzastopnih) radnih dana, uz pisani zahtjev ravnatelju za izostanak najkasnije tri dana prije izostanka
* Za izostanak do petnaest (uzastopnih) radnih dana , uz pisani zahtjev učiteljskom vijeću najkasnije osam dana prije izostanka

Roditelj učenika može više puta godišnje opravdati izostanak svog djeteta u trajanju do tri radna dana, a za koje nije pravodobno podnesen zahtjev, što je moguće prije, a najkasnije u roku tri (3) dana od dana izostanka s nastave u pravilu putem e-Dnevnika.“

Članak 10.

Ovaj Pravilnik o izmjenama i dopunama Pravilnika o kućnom redu stupaju na snagu osmog dana od dana objave na oglasnoj ploči Škole.

 Predsjednik Školskog odbora

 Višnja Cvek

KLASA: 011-03/24-03/04

URBROJ: 2158-117-03/01-24-1

Osijek, 8. travnja 2024.

Ovaj Pravilnik o izmjenama i dopunama Pravilnika o kućnom redu objavljene je na oglasnoj ploči škole dana 9. travnja 2024. , a stupa na snagu 17. travnja 2024.

 Ravnatelj

 Franjo Vukelić